Нагадаем, папярэднік Нявыгласа Леанід Ерын быў прафэсійным чэкістам, а той, у сваю чаргу, замяніў стваральніка спэцатраду Алмаз Уладзімера Навумава. Асабістае знаёмства цяперашняга генэрал-маёра памежных войскаў Нявыгласа з былым лейтэнантам–памежнікам Лукашэнкам выключаецца. Як удалося высьветліць, да 1994 году іх кар’ерныя шляхі не перасякаліся — ва ўсялякім разе, у Берасьці, дзе Аляксандар Лукашэнка праходзіў тэрміновую службу на адной з заставаў, Генадзь Нявыглас ніколі не служыў. Такім чынам, ня выключана, што прызначэньне Нявыгласа тлумачыцца тым, што Лукашэнка ўжо не давярае чэкістам так, як давяраў раней.